এই সময় ডিজিটাল ডেস্ক: হেপটাথ্যালন বিভাগে এশিয়ান গেমস-এ সোনা জয়ী অ্যাথলেট স্বপ্ন বর্মন দেশের গর্ব। তাঁর দাঁতের সংক্রমন এবং লোয়ার ব্যাকের যন্ত্রণার যথাযথ চিকিত্‍সার দায়িত্ব নিতে প্রস্তুত AIIMS। স্বপ্নাকে আধুনিক চিকিত্‍সার সব সুবিধে দিতে চায় তারা। AIIMS-এর তরফে জানানো হয়েছে, ‘আপনি দেশবাসীর মুখে হাসি ফুটিয়েছেন। এবার আমাদের পালা। আপনার সব যন্ত্রণার অবসান করে আপনার মুখে হাসি ফিরিয়ে আনাই আমাদের লক্ষ্য। এইমস-এর ২ হাজার রেসিডেন্ট ডাক্তার আপনাকে সেরা চিকিত্‍সা দেওয়ার জন্যে সর্বদা প্রস্তুত।’